Reacția AstraZeneca, după ce a fost acuzată că ar fi oferit date incomplete și neactualizate privind eficacitatea vaccinului.
AstraZeneca ar fi oferit informații incomplete și neactualizate cu privire la eficacitatea vaccinului anti-COVID. Această problemă este ridicată la numai o zi după ce datele unui studiu clinic arată că serul ar fi avut rezultate foarte bune. Serul anti-COVID AstraZeneca ar fi avut o eficiență de 79% în studiile clinice derulate în SUA, Chile și Peru.
"Datele publicate ieri s-au bazat pe o analiză intermediară a datelor din 17 februarie.Am revizuit evaluarea preliminară a analizei primare, iar rezultatele au fost în concordanță cu analiza intermediară. Acum finalizăm validarea analizei statistice.Vom interacționa imediat cu consiliul independent de monitorizare a siguranței datelor pentru a împărtăși analiza noastră primară cu cele mai noi date de eficacitate. Intenționăm să publicăm rezultatele analizei primare în termen de 48 de ore“, transmite AstraZeneca.Știrea inițialăProducătorul de vaccinuri anti-COVID AstraZeneca ar fi oferit o imagine incompletă asupra eficacității serului, furnizând date incomplete, relatează Reuters.Data Safety Monitoring Board, un comitet independent care a monitorizat studiul clinic, și-a exprimat îngrijorările cu privire la informații incomplete oferite de AstraZeneca."Ceea ce ar fi putut construi o imagine completă despre eficacitatea vaccinului", a transmis Institutul Național de Boli Infecțioase și Alergii din Statele Unite, condus de Anthony Fauci.Mențiunea este publicată la numai o zi după ce datele unui studiu clinic arată că vaccinul ar avea rezultate foarte bune, peste așteptări.Vaccinul dezvoltat împreună cu Universitatea Oxford ar fi avut o eficacitate de 79% în studiile derulate în Chile și Peru, conform datelor furnizate.S-a arătat o eficiență de 100% chiar și pentru formele critice și severe ale bolii."Solicităm companiei să lucreze cu Data Safety Monitoring Board pentru a evalua aficacitatea vaccinului și pentru a oferi date complete și actualizate. Acestea ar trebui să fie publicate cât mai curând posibil", a transmis Institutul Național de Boli Infecțioase și Alergii din Statele Unite.AstraZeneca a fost contactată de Reuters pentru un comentariu, dar producătorul de vaccinuri anti-COVID nu a oferit un răspuns pentru moment.